François de Rugy
François Goullet de Rugy (a vez graet François de Rugy anezhañ), bet ganet d'ar 6 a viz Kerzu 1973 e Naoned (Liger-Atlantel) a zo ur politikour breizhat. 
Abaoe 2007 ez eo kannad, dilennet war anv ar Re C'hlas, ha kenbrezidant ar strollad EELV e Bodadenn Vroadel Bro-C'hall, a-gevret gant Barbara Pompili eo bet etre 2012 ha 2015.
Abaoe 2008 ez eo kuzulier-kêr ivez en Orvez, ha kuzulier e Meurgêr Naoned.
E miz Eost 2015 en deus roet e zilez eus ar strollad EELV.
Bet eo prezidant ar Vodadenn Vroadel etre Gouere 2017 ha Gwengolo 2018 ha ministr-Stad an Ekologiezh etre Gwengolo 2018 ha Gouere 2019.

Un ti-hañv en doa de Rugy en enez Eusa, a-raok gwerzhañ anezhañ evit kaout un ti e kreizteiz Bro-C'hall.

Dibaboù politikel 
 Ur stourmer krenn ez eo evit Naoned e Breizh, hag unvaniezh ar Vro.
 Brezel e Libia: e miz Gouere 2011 e vot evit ma vo kendalc'het gant ar brezel gall e Libia.
 Bonedoù Ruz: d'ar 5 a viz Du 2013 e c'houlenn groñs digant Manuel Valls, Maodiern gall an Diabarzh, ma vo doujet ouzh beli ar stad
 Budjed ar stad c'hall: e miz Du 2013 e vot, evel an holl gannaded EELV all, evit ma vo gouestlet tost 20 miliard a euroioù d'ar polis ha d'an archeriezh.
 Goulenn a reas daougementiñ niver ar vilourion c'hall o kemer perzh en Oberadenn Sangaris e Republik Kreizafrikan.
 Stad a reuziad: d'an 19 a viz Du 2015 e vot, evel tost an holl gannaded EELV all, evit ma vo astennet ar stad a reuziad bet embannet gant kadoriad ar Republik C'hall.

Liammoù diavaez
Lec'hienn ofisiel François de Rugy

Dave ha notennoù

Ganedigezhioù 1973
Ekologiezh politikel
Ekologourien
Kannaded Breizh
Politikourien Breizh
Marc'heien al Lejion a enor
[[